Rikunarita-ORG/Wikinium huggingface dataset:
# Κρίστοφερ Λάξον

| Κρίστοφερ Λάξον |
| --- |
|  |
| Γενικές πληροφορίες |
| Γέννηση | 19  Ιουλίου 1970 Κράισττσερτς |
| Χώρα πολιτογράφησης | Νέα Ζηλανδία |
| Θρησκεία | Ντεϊσμός |
| Εκπαίδευση και γλώσσες |
| Σπουδές | Πανεπιστήμιο του Καντέρμπερι Howick College |
| Πληροφορίες ασχολίας |
| Ιδιότητα | πολιτικός διευθύνων σύμβουλος πολιτικός υποψήφιος |
| Εργοδότης | CVC (1993–2011) Air New Zealand (2011–2019) |
| Πολιτική τοποθέτηση |
| Πολιτικό κόμμα/Κίνημα | Εθνικό Κόμμα (Νέα Ζηλανδία) |
| Οικογένεια |
| Σύζυγος | Amanda Luxon |
| Αξιώματα και βραβεύσεις |
| Αξίωμα | Μέλος της Βουλής των Αντιπροσώπων της Νέας Ζηλανδίας (από 2020, Botany) διευθύνων σύμβουλος (2012–2019) Πρωθυπουργός της Νέας Ζηλανδίας (από 2023) |
|  Σχετικά πολυμέσα |
|

Ο **Κρίστοφερ Λάξον** (*Christopher Mark Luxon* , MP (γεννήθηκε στις 19 Ιουλίου 1970) είναι Νεοζηλανδός πολιτικός και διοικητικό στέλεχος, πρωθυπουργός της Νέας Ζηλανδίας από τις 27 Νοεμβρίου 2023. Διετέλεσε αρχηγός της αντιπολίτευσης από το 2021 έως το 2023. Ο Λάξον έγινε μέλος του Κοινοβουλίου (βουλευτής) για την περιφέρεια Μποτάνι το 2020. Προηγουμένως είχε διατελέσει διευθύνων σύμβουλος (CEO) της Air New Zealand από το 2012 έως το 2019.

Ο Λάξον γεννήθηκε στο Κράιστσερτς και μεγάλωσε στο Χάουικ του Ιστ Όκλαντ, πριν ακολουθήσει εμπορικές σπουδές στο Πανεπιστήμιο του Καντέρμπουρι. Εργάστηκε για την Unilever από το 1993 και έγινε διευθύνων σύμβουλος και πρόεδρος της Unilever Canada το 2008, ενώ το 2011 εντάχθηκε στην Air New Zealand ως γενικός διευθυντής του ομίλου και τον διαδέχθηκε στη θέση του διευθύνοντος συμβούλου τον επόμενο χρόνο.

Κέρδισε την προεπιλογή για την ασφαλή έδρα του Εθνικού Κόμματος στην Μποτάνι στο Ιστ Όκλαντ το 2019 και διατήρησε την έδρα για το Εθνικό Κόμμα στις εκλογές του 2020 παρά τη συντριπτική ήττα του κόμματος σε εθνικό επίπεδο. Στη συνέχεια υπηρέτησε στο σκιώδες υπουργικό συμβούλιο της Τζούντιθ Κόλινς ως εκπρόσωπος για την τοπική αυτοδιοίκηση, την έρευνα, την επιστήμη, τη μεταποίηση και τις πληροφορίες για τη γη, καθώς και ως συνεργαζόμενος εκπρόσωπος για τις μεταφορές.

Συχνά διαφημιζόμενος ως πιθανός ηγέτης του Εθνικού Κόμματος κατά τη διάρκεια μιας ταραχώδους περιόδου για το κόμμα από πολιτικής άποψης, ο Λάξον κέρδισε την ηγεσία χωρίς αντίπαλο στις 30 Νοεμβρίου 2021, έπειτα από κρίση του κόμματος που προκάλεσε την απομάκρυνση της προηγούμενης ηγέτιδας Τζούντιθ Κόλινς. Οδήγησε το κόμμα του σε μια πλειονότητα εδρών στις γενικές εκλογές του 2023. Στη συνέχεια ορκίστηκε πρωθυπουργός στις 27 Νοεμβρίου 2023 και ηγείται της έκτης εθνικής κυβέρνησης, με τη βοήθεια δύο άλλων κομμάτων, του ACT και του NZ First.

Στο θρήσκευμα είναι Χριστιανός Ευαγγελικός αναγνωρισμένος ως και αυτοπροσδιορίζεται ως κεντροδεξιός.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κρίστοφερ Λάξον στο Wikimedia Commons
# Κομητεία Κινγκ (Ουάσινγκτον)

| Κομητεία Κινγκ, Ουάσινγκτον  King County, Washington |
| --- |
|  |
|

|  |
| --- |
|  Σημαία |

 |
| κομητεία Κινγκ
47°28′12″N 121°50′24″W |
|  |
| Χώρα | ΗΠΑ |
| Δήμος | Σιάτλ |
| Διοικητική υπαγωγή | Ουάσινγκτον |
| Ίδρυση | 22  Δεκεμβρίου 1852 |
|  • Μέλος του/της | GovAI Coalition |
| Έκταση | 5.890 km2 (συνολικά) 5.479,29 km2 |
| Πληθυσμός | 2.301.620 |
| Ζώνη ώρας | ζώνη ώρας Ειρηνικού |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Κομητεία Κινγκ** (αγγλικά: *King County, Washington*), είναι κομητεία των ΗΠΑ, και μία από τις 39 κομητείες της πολιτείας Ουάσινγκτον. Με πληθυσμό 2,301,620 κατοίκους (σύμφωνα με εκτιμήσεις για 2021), αποτελεί την πολυπληθέστερη κομητεία στην Ουάσινγκτον, καθώς και την 12η μεγαλύτερη σε πληθυσμό στις Ηνωμένες Πολιτείες.

Έδρα και μεγαλύτερη πόλη της κομητείας Κίνγκ, είναι το **Σιάτλ** (μεγαλύτερη πόλη της πολιτείας Ουάσινγκτον). Η κομητεία, συγκεντρώνει περίπου το 30% του πληθυσμού της πολιτείας. Επιπλέον, αποτελεί κύριο συστατικό μέρος της μητροπολιτικής περιοχής του Σιατλ.

Η έκταση της κομητείας Κινγκ, ανέρχεται συνολικά σε 5,980 τετραγωνικά χιλιόμετρα (km2). Βρίσκεται στα δυτικά της πολιτείας Ουάσινγκτον, στις ακτές του Ειρηνικού Ωκεανού (στην λωρίδα *Πιούτζετ Σάουντ*).

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κομητεία Κινγκ (Ουάσινγκτον) στο Wikimedia Commons
*  (επίσημη σελίδας της κομητείας).
# Σονόμα (Καλιφόρνια)

| Σονόμα |
| --- |
|  |
| Σονόμα
38°17′31″N 122°27′28″W |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | κομητεία Σονόμα |
| Ίδρυση | 1883 |
|  • Μέλος του/της | Association of Bay Area Governments GovAI Coalition |
| Έκταση | 7,105861 km² και 7,101675 km² |
| Υψόμετρο | 85 πόδι |
| Πληθυσμός | 10.739 (1  Απριλίου 2020) |
| Ταχ. κωδ. | 95476 |
| Τηλ. κωδ. | 707 |
| Ζώνη ώρας | UTC−08:00 UTC−07:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Σονόμα** (αγγλικά: *Sonoma*) είναι πόλη στη κομητεία Σονόμα, στην Καλιφόρνια, που βρίσκεται στην περιοχή του Βορρά του Κόλπου του Σαν Φρανσίσκο.

Η Σονόμα είναι μία από τις κύριες πόλεις της Καλιφόρνιας Wine Country και το κέντρο της AVA της Κοιλάδας Σονόμα. Ο πληθυσμός της Σονόμα ήταν 10.739 κατά την απογραφή του 2020, ενώ η αστική περιοχή της Σονόμα είχε πληθυσμό 32.679.

Είναι δημοφιλής τουριστικός προορισμός, λόγω των καλιφορνιακών οινοποιείων της, των διάσημων εκδηλώσεων όπως το Διεθνές Φεστιβάλ Κινηματογράφου της Σονόμα και του ιστορικού κέντρου της.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Σονόμα (Καλιφόρνια) στο Wikimedia Commons
# Λεξικογραφία

Σελίδα από λεξικό
Ο όρος **λεξικογραφία** αναφέρεται στην επιστήμη που ασχολείται με τον τρόπο σύνταξης και γενικότερης δομής των λεξικών. Η λεξικογραφία είναι η δραστηριότητα συγγραφής λεξικών. Ως επιστήμη, η λεξικογραφία διαιρείται σε δυο κλάδους: τον θεωρητικό και τον πρακτικό. Ο κλάδος της πρακτικής λεξικογραφίας αναφέρεται στην τεχνική για την εγγραφή της έκδοσης λεξικών ενώ ο θεωρητικός κλάδος ασχολείται με την ανάλυση και περιγραφή των σημασιών, τον τρόπο σύνταξής τους και τα παραδείγματα που αναφέρονται για την κατανόηση των όρων. Ουσιαστικά η λεξικογραφία εστιάζει στον σχεδιασμό, τη σύνταξη, τη χρήση αλλά και την αξιολόγηση των γενικών λεξικών που περιγράφουν τις λέξεις.

## Παραπομπές

## Βιβλιογραφία

* WIKIDICTIONARY, 2000.Lexicographic .In Wikidictionary[online]. St. Petersburg, Florida: Wikimedia Foundation. Προσβάσιμη από εδώ
* WORDNET: A LEXICAL DATABASE FOR THE ENGLISH LIBRARY, 2006. Lexicography [online]. Προσβάσιμη από: εδώ

## Εξωτερικοί σύνδεσμοι

* Πολυμέσα σχετικά με το θέμα  Λεξικογραφία στο Wikimedia Commons
* Λεξιλογικός ορισμός του λεξικογραφία  στο Βικιλεξικό
# Τσουβασική γλώσσα

Η **τσουβασική γλώσσα** ομιλείται στην Ρωσική Ομοσπονδία και ανήκει στην κατηγορία των τουρκικών γλωσσών. Η γλώσσα πιθανόν να συγγενεύει με τη γλώσσα των παλαιών Τουρκοβουλγάρων. Ως σύστημα γραφής χρησιμοποιείται το κυριλλικό αλφάβητο. Μιλιέται από τους περισσότερους Τσουβάς ως μητρική γλώσσα και είναι η επίσημη γλώσσα της Τσουβασίας μαζί με τα Ρωσικά.

## Εξωτερικοί σύνδεσμοι